《昨闻》
清代·李超琼

昨闻瓠子动悲歌，楗行淇园正塞河。大泽鱼龙争北徙，中原鸿雁渐南过。

通渠六辅儿宽少，平世三公蔡廓多。千万金钱休太息，卅年填海更如何。

作者简介：清四川合江人，字紫璈。同治十二年举人，历官阳湖、江阴。光绪三十三年任上海知县，有循声。公余喜赋诗，书法纵横洒落，别有意趣。有《石船居诗集》。